**NÁRODNÁ RADA SLOVENSKEJ REPUBLIKY**

VIII. volebné obdobie

Návrh

ZÁKON

z ........... 2022,

ktorým sa dopĺňa zákon č. 66/2009 Z. z. o niektorých opatreniach pri majetkovoprávnom usporiadaní pozemkov pod stavbami, ktoré prešli z vlastníctva štátu na obce a vyššie územné celky a o zmene a doplnení niektorých zákonov v znení neskorších predpisov

Národná rada Slovenskej republiky sa uzniesla na tomto zákone:

Čl. I

Zákon č. 66/2009 Z. z. o niektorých opatreniach pri majetkovoprávnom usporiadaní pozemkov pod stavbami, ktoré prešli z vlastníctva štátu na obce a vyššie územné celky a o zmene a doplnení niektorých zákonov sa dopĺňa takto:

§ 4 sa dopĺňa o ods. 3, ktorý znie:

„(3) Za obmedzenie vlastníckych práv podľa odseku 1 má vlastník pozemku právo na opakované platby primeranej náhrady vo výške obvyklého nájmu porovnateľného nezaťaženého pozemku, *určenej znaleckým posudkom, nie starším ako 6 mesiacov, každoročne zvýšenú o mieru inflácie* ktoré si môže uplatňovať u vlastníka stavby až do vykonania pozemkových úprav v príslušnom katastrálnom území.“

 Čl. II

Tento zákon nadobúda účinnosť 1. decembra 2022.